РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 119-2184/13

17. јун 2013. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

 Одбор за првосуђе, државну управу и локалну самоуправу, на 28. седници одржаној 17. јуна 2013. године, разматрао је Предлог одлуке о избору судија који се први пут бирају на судијску функцију, који је поднео Високи савет судства.

 На основу чл. 51. и 201. Пословника Народне скупштине, Одбор подноси

И З В Е Ш Т А Ј

 Одбор за правосуђе, државну управу и локалну самоуправу је констатовао да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама.

 Одбор је одлучио да предложи Народној скупштини да прихвати Предлог одлуке о избору судија који се први пут бирају на судијску функцију.

 За известиоца Одбора на седници Народне скупштине одређен је Петар Петровић, председник Одбора.

 ПРЕДСЕДНИК

 Петар Петровић